S-1051/2023

Mál þetta, sem dómtekið var 10. maí 2023, höfðaði lögreglustjórinn á Suðurnesjum með ákæru 27. mars 2023, á hendur A-x-x- C-x-x C-x-x, kennitala: 000000- 0000, [...], „fyrir umferðalagabrot með því að hafa föstudaginn 10. febrúar 2023, ekið bifreiðinni [...], eftir Njarðarbraut í Reykjanesbæ, svipt ökuréttindum og undir áhrifum áfengis (í blóði mældist alkóhól 1,52‰,) og því verið óhæf til að stjórna bifreiðinni örugglega þegar lögreglan stöðvaði aksturinn.

Telst háttsemi ákærðu varða við 1. mgr., sbr. 3. mgr. 49. gr. og 1. mgr. 58. gr. umferðarlaga nr. 77/2019, allt sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar og til greiðslu alls sakarkostnaðar. Þá er þess jafnframt krafist að ákærða verði dæmd til að sæta sviptingu ökuréttar, sbr. 101. gr. umferðarlaga nr. 77/2019.“

Í fyrirkalli, sem var gefið út 12. apríl 2023 og birt fyrir ákærðu 2. maí 2023, var tekið fram að sækti ákærða ekki þing mætti hún búast við því að fjarvist hennar yrði metin til jafns við það að hún viðurkenndi að hafa framið brot þau sem hún væri ákærð fyrir og að dómur yrði lagður á málið að henni fjarstaddri. Ákærða sótti ekki þing við þingfestingu málsins 10. maí sl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærða hafi framið þá háttsemi sem ákært er út af og er brot ákærðu rétt heimfært til refsiákvæða í ákærunni.

Ákærða er fædd í september [...]. Samkvæmt framlögðu sakavottorði dags 22. mars 2023 gekkst ákærða undir sektargerð lögreglustjórans á Suðurnesjum þann 21. júlí 2021 þar sem hún féllst á að greiða 130.000 króna sekt og að undirgangast 8 mánaða ökuréttarsviptingu vegna aksturs undir áhrifum áfengis. Einnig gekkst ákærða undir sektargerð lögreglustjórans á Suðurnesjum þann 4. nóvember 2021 þar sem hún féllst á að greiða 120.000 krónur vegna aksturs svipt ökurétti. Lokst gekkst ákærða undir sektargerð lögreglustjórans á Suðurnesjum þann 4. janúar 2023 þar sem hún féllst á að greiða 29.000 króna sekt og að undirgangast 5 ára ökuréttarsviptingu vegna aksturs undir áhrifum áfengis. Samkvæmt framansögðu er lagt er til grundvallar við ákvörðun refsingar að um þriðju ítrekun ákærðu sé að ræða vegna akstur undir áhrifum en aðra ítrekun á akstri svipt ökuréttindum.

Með hliðsjón af framangreindu, atvikum máls og dómvenju í málum af þessu tagi þykir refsing ákærðu hæfilega ákveðin fangelsi í 30 daga og 200.000 króna sekt til ríkissjóðs. Greiði ákærða ekki dæmda fésekt innan fjögurra vikna frá dómsbirtingu skal koma í hennar stað 14 daga fangelsi. Í ljósi framangreinds og með vísan til tilvitnaðra lagaákvæða í ákæru er ákærða svipt ökurétti ævilangt frá birtingu dómsins að telja.

Samkvæmt 1. mgr. 235. gr. laga nr. 88/2008 ber að dæma ákærðu til að greiða allan sakarkostnað, alls 51.474 krónur. Um er að ræða kostnað vegna blóðsýnatöku, blóðtökuvottorðsogrannsóknar Háskóla Íslands.

Af hálfu ákæruvaldsins fór Á-kk-nf J-kk-nf aðstoðarsaksóknari með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærða, A-x-x- C-x-x C-x-x, sæti fangelsi í 30 daga.

Ákærða greiði 200.000 krónur í sekt til ríkissjóðs innan fjögurra vikna frá dómsbirtingu en sæti ella 14 daga fangelsi.

Ákærða er svipt ökurétti ævilangt frá dómsbirtingu.

Ákærða greiði 51.474 krónur í sakarkostnað.

H-kvk-nf B-kvk-nf R-kvk-nf